CELEX: 32017D0486
Language: lv
Date: 2017-03-17 00:00:00
Title: Komisijas Īstenošanas lēmums (ES) 2017/486 (2017. gada 17. marts), ar ko attiecībā uz Luksemburgas, Vācijas federālo zemju Hamburgas un Šlēsvigas-Holšteinas un Džērsijas kā no govju infekciozā rinotraheīta brīvu reģionu statusu groza Lēmuma 2004/558/EK I un II pielikumu un attiecībā uz Itālijas Friuli-Venēcijas Džūlijas reģionu kā no Aujeski slimības brīva reģiona statusu groza Lēmuma 2008/185/EK II pielikumu (izziņots ar dokumenta numuru C(2017) 1689) (Dokuments attiecas uz EEZ. )

21.3.2017   
            
            
               LV
            
            
               Eiropas Savienības Oficiālais Vēstnesis
            
            
               L 75/27
            
         KOMISIJAS ĪSTENOŠANAS LĒMUMS (ES) 2017/486
   (2017. gada 17. marts),
   ar ko attiecībā uz Luksemburgas, Vācijas federālo zemju Hamburgas un Šlēsvigas-Holšteinas un Džērsijas kā no govju infekciozā rinotraheīta brīvu reģionu statusu groza Lēmuma 2004/558/EK I un II pielikumu un attiecībā uz Itālijas Friuli-Venēcijas Džūlijas reģionu kā no Aujeski slimības brīva reģiona statusu groza Lēmuma 2008/185/EK II pielikumu
   
      
         (izziņots ar dokumenta numuru C(2017) 1689)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās 9. panta 2. un 3. punktu un 10. panta 2. un 3. punktu,
   tā kā:
   
               (1)
            
            
               Direktīvā 64/432/EEK paredzēti noteikumi attiecībā uz liellopu un cūku tirdzniecību Savienībā. Minētās direktīvas 9. pantā paredzēts, ka dalībvalsts, kas ieviesusi obligāto valsts programmu govju infekciozā rinotraheīta vai Aujeski slimības kontrolei, attiecīgo programmu var iesniegt apstiprināšanai Komisijā. Tajā paredzēta arī to papildu garantiju noteikšanas kārtība, kas var būt vajadzīgas Savienības iekšējā tirdzniecībā ar liellopiem vai cūkām.
            
         
               (2)
            
            
               Direktīvas 64/432/EEK 10. pantā paredzēts, ka, ja dalībvalsts uzskata, ka tās teritorija vai teritorijas daļa ir brīva no govju infekciozā rinotraheīta, tā iesniedz Komisijai attiecīgos apliecinošus dokumentus. Tajā paredzēta arī to papildu garantiju noteikšanas kārtība, kas var būt vajadzīgas Savienības iekšējā tirdzniecībā ar liellopiem.
            
         
               (3)
            
            
               Komisijas Lēmumā 2004/558/EK (2) ir apstiprinātas 1. tipa liellopu herpesvīrusa (BHV1) izraisīta govju infekciozā rinotraheīta kontroles un izskaušanas programmas, ko iesniegušas minētā lēmuma I pielikumā uzskaitītās dalībvalstis un kas attiecas uz minētajā pielikumā norādītajiem minēto dalībvalstu reģioniem, uz kuriem attiecina papildu garantijas attiecībā uz govju infekciozo rinotraheītu saskaņā ar Direktīvas 64/432/EEK 9. pantu. Turklāt Lēmuma 2004/558/EK II pielikumā norādīti tie dalībvalstu reģioni, kurus uzskata par brīviem no BHV1 un uz kuriem attiecina papildu garantijas attiecībā uz govju infekciozo rinotraheītu saskaņā ar Direktīvas 64/432/EEK 10. pantu.
            
         
               (4)
            
            
               Luksemburga ir iesniegusi Komisijai apliecinošus dokumentus, lai varētu apstiprināt valsts programmu BHV1 izraisīta govju infekciozā rinotraheīta, kas aptver visu tās teritoriju, kontrolei un izskaušanai un piemērot papildu garantijas, kas attiecas uz govju infekciozo rinotraheītu un kas piemērojamas saskaņā ar Direktīvas 64/432/EEK 9. pantu.
            
         
               (5)
            
            
               Pēc Luksemburgas iesniegto apliecinošo dokumentu izvērtēšanas minētā dalībvalsts būtu jāiekļauj Lēmuma 2004/558/EK I pielikumā un būtu jāpiemēro papildu garantijas attiecībā uz govju infekciozo rinotraheītu saskaņā ar Direktīvas 64/432/EEK 9. pantu. Tādēļ Lēmuma 2004/558/EK I pielikums būtu attiecīgi jāgroza.
            
         
               (6)
            
            
               Patlaban Lēmuma 2004/558/EK I pielikumā ir iekļautas Vācijas federālās zemes Hamburga un Šlēsviga-Holšteina.
            
         
               (7)
            
            
               Vācija ir iesniegusi Komisijai apliecinošus dokumentus, lai Vācijas federālās zemes Hamburgu un Šlēsvigu-Holšteinu varētu uzskatīt par brīvām no BHV1 un uz minētajām federālajām zemēm varētu attiecināt papildu garantijas attiecībā uz govju infekciozo rinotraheītu saskaņā ar Direktīvas 64/432/EEK 10. pantu.
            
         
               (8)
            
            
               Pēc Vācijas iesniegto apliecinošo dokumentu izvērtēšanas federālās zemes Hamburga un Šlēsviga-Holšteina būtu jāsvītro no Lēmuma 2004/558/EK I pielikuma un būtu jāiekļauj tā II pielikumā un minētajām federālajām zemēm būtu jāpiemēro papildu garantijas attiecībā uz govju infekciozo rinotraheītu saskaņā ar Direktīvas 64/432/EEK 10. pantu. Tāpēc Lēmuma 2004/558/EK I un II pielikums būtu attiecīgi jāgroza.
            
         
               (9)
            
            
               Padomes Regulā (EEK) Nr. 706/73 (3) ir noteikts, ka, piemērojot noteikumus par dzīvnieku veselības tiesību aktiem, Apvienotā Karaliste un Normandijas salas, ieskaitot Džērsiju, uzskatāmas par vienu dalībvalsti.
            
         
               (10)
            
            
               Apvienotā Karaliste ir iesniegusi Komisijai apliecinošus dokumentus, lai Džērsiju varētu uzskatīt par brīvu no BHV1 un uz to varētu attiecināt papildu garantijas attiecībā uz govju infekciozo rinotraheītu saskaņā ar Direktīvas 64/432/EEK 10. pantu.
            
         
               (11)
            
            
               Pēc Apvienotās Karalistes iesniegto apliecinošo dokumentu izvērtēšanas Džērsija būtu jāiekļauj Lēmuma 2004/558/EK II pielikumā un Džērsijai būtu jāpiemēro papildu garantijas attiecībā uz govju infekciozo rinotraheītu saskaņā ar Direktīvas 64/432/EEK 10. pantu. Tādēļ Lēmuma 2004/558/EK II pielikums būtu attiecīgi jāgroza.
            
         
               (12)
            
            
               Ar Komisijas Lēmumu 2008/185/EK (4) ir noteiktas papildu garantijas attiecībā uz cūku pārvietošanu starp dalībvalstīm. Minētās garantijas ir saistītas ar dalībvalstu klasificēšanu pēc to statusa attiecībā uz Aujeski slimību. Lēmuma 2008/185/EK II pielikumā minētas dalībvalstis vai to reģioni, kur ir apstiprinātas valsts kontroles programmas Aujeski slimības izskaušanai.
            
         
               (13)
            
            
               Itālija ir iesniegusi Komisijai apliecinošus dokumentus, lai varētu apstiprināt valsts kontroles programmu Aujeski slimības izskaušanai Friuli-Venēcijas Džūlijas reģionā un lai šo reģionu varētu pienācīgi iekļaut Lēmuma 2008/185/EK II pielikumā.
            
         
               (14)
            
            
               Pēc Itālijas iesniegto apliecinošo dokumentu izvērtēšanas Friuli-Venēcijas Džūlijas reģions būtu jāiekļauj Lēmuma 2008/185/EK II pielikumā. Tādēļ Lēmuma 2008/185/EK II pielikums būtu attiecīgi jāgroza.
            
         
               (15)
            
            
               Tādēļ Lēmums 2004/558/EK un Lēmums 2008/185/EK būtu attiecīgi jāgroza.
            
         
               (16)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2004/558/EK I un II pielikumu groza saskaņā ar šā lēmuma I pielikumu.
   2. pants
   Lēmuma 2008/185/EK II pielikumu groza saskaņā ar šā lēmuma II pielikumu.
   3. pants
   Šis lēmums ir adresēts dalībvalstīm.
   
      Briselē, 2017. gada 17. martā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV 121, 29.7.1964., 1977/64. lpp.
   
   
      (2)  Komisijas 2004. gada 15. jūlija Lēmums 2004/558/EK par Padomes Direktīvas 64/432/EEK ieviešanu attiecībā uz papildus garantijām Kopienas iekšējā liellopu tirdzniecībā sakarā ar liellopu infekciozo rinotraheītu un atsevišķu dalībvalstu iesniegto izskaušanas programmu apstiprināšanu (OV L 249, 23.7.2004., 20. lpp.).
   
      (3)  Padomes 1973. gada 12. marta Regula (EEK) Nr. 706/73 par Kopienas režīmu, ko Normandijas salās un Menas salā piemēro lauksaimniecības produktu tirdzniecībai (OV L 68, 15.3.1973., 1. lpp.).
   
      (4)  Komisijas 2008. gada 21. februāra Lēmums 2008/185/EK par papildu garantijām Kopienas iekšējā tirdzniecībā ar cūkām attiecībā uz Aujeski cūku slimību un kritērijiem, ar kuriem nodrošina informāciju par šo slimību (OV L 59, 4.3.2008., 19. lpp.).
   
      I PIELIKUMS
      Lēmuma 2004/558/EK I un II pielikumu aizstāj ar šādiem:
      “
            I PIELIKUMS
            
                        Dalībvalstis
                     
                     
                        Dalībvalstu reģioni, uz kuriem papildu garantijas attiecībā uz liellopu infekciozo rinotraheītu attiecina saskaņā ar Direktīvas 64/432/EEK 9. pantu
                     
                  
                        Beļģija
                     
                     
                        Visi reģioni
                     
                  
                        Čehijas Republika
                     
                     
                        Visi reģioni
                     
                  
                        Vācija
                     
                     
                        Šādi administratīvie apgabali Ziemeļreinas-Vestfālenes federālajā zemē:
                        
                                     
                                 
                                 
                                    Diseldorfa
                                 
                              
                                     
                                 
                                 
                                    Ķelne
                                 
                              
                  
                        Itālija
                     
                     
                        Friuli-Venēcijas Džūlijas reģions
                        Trento autonomā province
                     
                  
                        Luksemburga
                     
                     
                        Visi reģioni
                     
                  
         
            II PIELIKUMS
            
                        Dalībvalstis
                     
                     
                        Dalībvalstu reģioni, uz kuriem papildu garantijas attiecībā uz liellopu infekciozo rinotraheītu attiecina saskaņā ar Direktīvas 64/432/EEK 10. pantu
                     
                  
                        Dānija
                     
                     
                        Visi reģioni
                     
                  
                        Vācija
                     
                     
                        Federālās zemes:
                        
                                     
                                 
                                 
                                    Bādene-Virtemberga
                                 
                              
                                     
                                 
                                 
                                    Bavārija
                                 
                              
                                     
                                 
                                 
                                    Berlīne
                                 
                              
                                     
                                 
                                 
                                    Brandenburga
                                 
                              
                                     
                                 
                                 
                                    Brēmene
                                 
                              
                                     
                                 
                                 
                                    Hamburga
                                 
                              
                                     
                                 
                                 
                                    Hesene
                                 
                              
                                     
                                 
                                 
                                    Lejassaksija
                                 
                              
                                     
                                 
                                 
                                    Mēklenburga-Priekšpomerānija
                                 
                              
                                     
                                 
                                 
                                    Reinzeme-Pfalca
                                 
                              
                                     
                                 
                                 
                                    Zāra
                                 
                              
                                     
                                 
                                 
                                    Saksija
                                 
                              
                                     
                                 
                                 
                                    Saksija-Anhalte
                                 
                              
                                     
                                 
                                 
                                    Šlēsviga-Holšteina
                                 
                              
                                     
                                 
                                 
                                    Tīringene
                                 
                              
                                     
                                 
                                 
                                    Šādi administratīvie apgabali Ziemeļreinas-Vestfālenes federālajā zemē:
                                 
                              
                                     
                                 
                                 
                                    Arnsberga
                                 
                              
                                     
                                 
                                 
                                    Detmolda
                                 
                              
                                     
                                 
                                 
                                    Minstere
                                 
                              
                  
                        Itālija
                     
                     
                        Valles d'Aostas reģions
                        Bolcāno autonomā province
                     
                  
                        Austrija
                     
                     
                        Visi reģioni
                     
                  
                        Somija
                     
                     
                        Visi reģioni
                     
                  
                        Zviedrija
                     
                     
                        Visi reģioni
                     
                  
                        Apvienotā Karaliste
                     
                     
                        Džērsija
                     
                  ”
   
   
      II PIELIKUMS
      Lēmuma 2008/185/EK II pielikumu aizstāj ar šādu:
      
         
            “II PIELIKUMS
            
               Dalībvalstis vai to reģioni, kurās ir apstiprinātas valsts kontroles programmas Aujeski slimības izskaušanai
            
            
                        
                           ISO kods
                     
                     
                        Dalībvalsts
                     
                     
                        Reģioni
                     
                  
                        ES
                     
                     
                        Spānija
                     
                     
                        Visi reģioni
                     
                  
                        IT
                     
                     
                        Itālija
                     
                     
                        Friuli-Venēcijas Džūlijas reģions
                     
                  
                        LT
                     
                     
                        Lietuva
                     
                     
                        Visi reģioni
                     
                  
                        PL
                     
                     
                        Polija
                     
                     
                        Visi reģioni”